
NR. SC2022 –  23530/23.09.2022
RAPORT DE SPECIALITATE

privind aprobarea asigurării finanţării de la  bugetul local  a cheltuielilor care nu se finanţează 

prin Programul Național de Investiții „Anghel Saligny”, pentru obiectivul de investiţii 

,,Pasaj inferior Solventul”, 
Prin Ordonanţa de urgenţă nr. 95 din 03.09.2021 a Guvernului României privind aprobarea Programul Naţional de Investiţii „Anghel Saligny” în conformitate cu prevederile art.2 şi art. 4, alin.(1) litera d) din Ordinul Ministrului Dezvoltării, Lucrărilor publice şi Administrației nr. 1333 din 21.09.2021 pentru aprobarea Normelor metodologice pentru punerea în aplicare a prevederilor Ordonanţei de urgență nr. 95/2021 pentru aprobarea Programul Naţional de investiții „Anghel Saligny”, se pot realiza obiective de investiţii care constau în realizarea de construcții noi sau lucrări de construire, reconstruire, consolidare, reparații, modernizare, modificare, extindere, reabilitare vizând poduri, podeţe, pasaje sau punţi pietonale, inclusiv pentru biciclete şi trotinete electrice.

Avand in vedere condițiile stabilite prin Normele metodologice aprobate prin OMDLPA nr. 1333/2021, respectiv OMLPDA /OME nr. 278/167/2022;

Având în vedere Referatul de aprobare al proiectului de hotărâre al Primarului Municipiului Timișoara privind aprobarea asigurării finanţării de la  bugetul local  a chletuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, 

Facem următoarele precizări:
Obiectul proiectului de hotărâre îl constituie aprobarea asigurării finanţării de la  bugetul local  a chletuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”, 

 Prin HCL nr. 403 din 04.11.2021 a fost aprobată cererea de finanţare și  devizul general estimativ pentru obiectivul de investiţie  ,,Pasaj inferior Solventul” în vederea depunerii prin platforma digitală  aferentă Programului  de Investiţii „Anghel Saligny”. 

La data de 05.11.2021, Municipiul Timişoara a depus cerere de finnţare înregistrată cu numărul  30847 /05-11-2021 pentru finanţare nerambursabilă prin  Programului Național de Investiții „Anghel Saligny” pentru proiectul ,,Pasaj inferior Solventul” . 

Astfel, prin adresa nr. 87644/26.07.2022  Ministerul Dezvoltării Lucrărilor Publice şi Administraţiei , a  transmis lista obiectivelor de investiţie finanţate prin Programul Național de Investiții „Anghel Saligny”, prin care confirmă alocarea sumei  de 43.000.000,00 lei de la bugetul de stat 2022-2028 pentru proiectul  „Pasaj Inferior Solventul”.

În vederea semnarii contractului de finantare  pentru proiectul ,,Pasaj inferior Solventul”, conform condițiilor stabilite prin Normele metodologice aprobate prin OMDLPA nr. 1333/2021, respectiv OMLPDA /OME nr. 278/167/2022, este necesară Hotărârea Consiliului Local de aprobare a categoriilor de cheltuieli finanţate de la bugetul Local  al U.A.T Municipiul Timișoara.

În cadrul devizului general estimativ au fost preluate valorile estimate în documentația tehnico-economică aprobată prin Hotărârea Consiliului Local nr.590/26.11.2019 privind actualizarea Devizului general din cadrul Studiului de Fezabilitate aferent obiectivului de investiţii ,,Pasaj Inferior Solventul”.
Documentația tehnico-economică, faza Studiu de Fezabilitate și Proiect Tehnic, pentru obiectivul de investiții ,,Pasaj inferior Solventul”, a fost întocmită de către S.C. POD-PROIECT S.R.L. conform contractului de prestări servicii nr. 8/22.01.2013, aprobată prin HCLTM nr. 581/21.11.2013, completată de HCLTM nr. 606/09.12.2014 și actualizată prin HCLTM 590/26.11.2019.

Pentru acest obiectiv de investiții Municipiul Timişoara a demarat procedura de achiziţie publică pentru achiziționarea asistenței tehnice prin diriginte de șantier. În urma finalizării procedurii de achiziţie publică, s-a atribuit contractul de prestări servicii nr. 261/20.11.2020 încheiat cu S.C. AKSA Management S.R.L. 

De asemenea, pentru acest obiectiv de investiții a fost demarată procedura de achiziţie publică pentru actualizarea documentația tehnico-economică faza Proiect Tehnic, execuția şi finalizarea lucrărilor. În urma finalizării procedurii de achiziţie publică, a fost semnat  Contractul de execuție lucrări nr. 207/28.09.2020, cu asocierea  formată din SPIC INTERNATIONAL S.R.L- LIDER, POD PROIECT S.R.L - ASOCIAT, SYLC CON TRANS S.R.L. – ASOCIAT, în calitate de executant. Durata contractului este de 24 de luni de la data emiterii ordinului de începere. Primul ordin  de începere a fost emis cu data de 15.12.2020, iar ultima reluare a contractului a fost în data de 06.09.2021. 


Obiectivul general al proiectului îl constituie îmbunătățirea infrastructurii urbane, creșterea gradului de mobilitate a populației, precum şi sporirea protecției mediului înconjurător şi a confortului populației. 

Obiectivele specifice se referă:

· construirea unui pasaj rutier inferior pe sub amplasamentul liniilor de cale ferată, pasaj ce va face legătura între Calea Bogdăneștilor şi strada Gării;

· construirea, prin pasaj, a unei linii cale pentru tramvai în platformă proprie, amplasată în mijlocul carosabilului, care va face legătura între linia de tramvai de pe Calea Bogdăneștilor şi linia de tramvai nou construită de pe str. Gării;

· îmbunătățirea siguranței în circulație și a confortului pentru călători;

· crearea condițiilor pentru renunțarea la transportul motorizat în favoarea transportului public.

Prin implementarea proiectului se vor  îmbunătăți condițiile de circulație în municipiu prin amenajarea pasajului subteran, a străzilor, a trotuarelor, amenajare piste de biciclete și zone verzi, acolo unde situația din teren permite, rezultând o mai bună funcționalitate a zonelor.

Ținând cont de cele mai sus exprimate, pentru încheierea contractului de finanțare a proiectului, propunem spre aprobarea Consiliului Local al Municipiului Timișoara:
· asigurarea finanțării de la bugetul Local  al Municipiului Timișoara a cheltuielilor care nu se finanțează prin Programul Național de Investiții „Anghel Saligny”, în valoare de 89.231.344,11 lei, în vederea realizării obiectivului de investiții  ,,Pasaj inferior Solventul”. 
Luând în considerare prevederile legale expuse în prezentul raport, apreciem că Proiectul de hotărâre privind aprobarea asigurării finanţării de la  bugetul local  a chletuielilor care nu se finanţează  prin Programul Național de Investiții „Anghel Saligny”, pentru obiectivul de investiţii  ,,Pasaj inferior Solventul”,  în vederea semnarii contractului de finantare  prin Programului Național de Investiții „Anghel Saligny”, îndeplinește condițiile tehnice pentru a fi supus dezbaterii și aprobării plenului consiliului local.

